text: Hun blev mor - til en kunstig baby 
  31 oktober 2012 kl. 14.01
  Denne uge får sent-udviklede unge mulighed for at prøve, hvad det vil sige at have et lille barn. De skal passe en baby - en kunstig baby.
  Fem unge fra Troldkærskolen ved Jels får i disse uger en forsmag på, hvad det vil sige at have en baby. 
  Ingen af kursisterne er rent faktisk gravide, men overvejer det. De drømmer alle om at få deres egen familie. At afprøve forældrerollen på en kunstig baby kan give dem et fingerpeg om, hvorvidt de er klar til rollen som forældre eller ej. 
  Pengene til projektet kommer fra udviklingshæmmedes landsforbund, der har fået satspuljepenge fra Socialministeriet til et 4-årigt forsøg. 
  Ét af de steder i landet, hvor babysimulatoren er i brug, er altså på Troldkærskolen.
  